**ՏԵՂԵԿԱՆՔ - ՀԻՄՆԱՎՈՐՈՒՄ**

**ԹԱԼԻՆ ՀԱՄԱՅՆՔԻ ԱՎԱԳԱՆՈՒ ՄՇՏԱԿԱՆ ԳՈՐԾՈՂ ՀԱՆՁՆԱԺՈՂՈՎՆԵՐ ՍՏԵՂԾԵԼՈՒ ԵՎ ՀԱՆՁՆԱԺՈՂՈՎՆԵՐԻ ԿԱԶՄԸ ՀԱՍՏԱՏԵԼՈՒ ՎԵՐԱԲԵՐՅԱԼ**

Թալին համայնքի ավագանու քննարկմանը ներկայացվող որոշման նախագիծը մշակվել է «Տեղական ինքնակառավարման մասին» օրենքի 13-րդ հոդվածի 6-րդ և 7-րդ մասերի և Թալին համայնքի ավագանու 11․02․2025թ․-ի N02-Ա որոշմամբ հաստատված կանոնակարգի 87-րդ կետի պահանջների կարգավորումների համատեքստում։

**Իրավական ակտի ընդունման նպատակը և կարգավորման անհրաժեշտությունը.**

Մշտական հանձնաժողովները ստեղծվում են ավագանու իրավասության մեջ մտնող հարցերի քննարկման և նախապատրաստման, ավագանու նիստի օրակարգում ընդգրկվող որոշումների նախագծերի նախնական քննարկման և դրանց վերաբերյալ ավագանուն եզրակացություններ ու կարծիքներ տալու նպատակով։ Ավագանու լիարժեք և բնականոն գործունեությունը ապահովելու համար մշտական գործող հանձնաժողովների ստեղծումը անհրաժեշտություն է։

Ելնելով վերոգրյալից, համայնքի ավագանու քննարկմանն է ներկայացվում ավագանու մշտական գործող հանձնաժողովներ ստեղծելու վերաբերյալ ավագանու որոշման նախագիծը։

**Իրավական ակտի ընդունման կապակցությամբ այլ իրավական ակտերի ընդունման անհրաժեշտության մասին.**Ավագանու որոշման նախագծի ընդունումն այլ իրավական ակտերի ընդունման կամ փոփոխություններ կատարելու անհրաժեշտություն չի առաջացնում։

**Իրավական ակտի ընդունման կապակցությամբ  բյուջեում եկամուտների և ծախսերի ավելացման կամ նվազեցման մասին.**Ավագանու որոշման նախագծի ընդունման կապակցությամբ համայնքի բյուջեում եկամուտների և ծախսերի ավելացում կամ նվազեցում չի նախատեսվում։

**Նախագծով առաջարկվող կարգավորումների բնույթն ու նպատակը.**

Նախագիծը կրում է անհատական բնույթ, քանի որ պարունակում է վարքագծի կանոն կամ առաջացնում է փաստական հետևանքներ և վերաբերում է միայն դրանում անհատապես նշված անձանց։

**Իրավական ակտի կիրառման դեպքում ակնկալվող արդյունքը.**Նախագծի ընդունման արդյունքում ակնկալվում է համայնքի ավագանու կանոնակարգով սամանված մշտական գործող հանձնաժողովների արդյունավետ աշխատանք։

**ՀԱՄԱՅՆՔԻ ՂԵԿԱՎԱՐ**՝ \_\_\_\_\_\_\_\_\_\_\_\_\_\_\_\_\_\_\_ Տ․ ՍԱՓԵՅԱՆ

(ստորագրություն)